Oficialusis leidinys L 128 , 11/05/1989 p. 0029 - 0030

specialusis leidimas suomių kalba: skyrius 3 tomas 29 p. 0058

specialusis leidimas švedų kalba: skyrius 3 tomas 29 p. 0058



Tarybos reglamentas (EEB) Nr. 1235/89 1989 m. gegužės 3 d. iš dalies keičiantis Reglamentą (EEB) Nr. 2771/75 dėl bendro kiaušinių rinkos organizavimo ir Reglamentą (EEB) Nr. 2777/75 dėl bendro paukštienos rinkos organizavimo EUROPOS BENDRIJŲ TARYBA, atsižvelgdama į Europos ekonominės bendrijos steigimo sutartį, ypač jos 43 straipsnį, atsižvelgdama į Komisijos pasiūlymą [1], atsižvelgdama į Europos Parlamento nuomonę [2], atsižvelgdama į Ekonominių ir socialinių reikalų komiteto nuomonę [3], kadangi Reglamentas (EEB) Nr. 2771/75 [4] su paskutiniais pakeitimais, padarytais Reglamentu (EEB) Nr. 3207/88 [5] ir Reglamentas (EEB) Nr. 2777/75 [6] su paskutiniais pakeitimais, padarytais Reglamentu (EEB) Nr. 3907/87 [7], nurodo, kad visų pirmiausia remiantis pašarinių grūdų kainomis, šliuzo vartų kainos ir importo mokesčiai nustatomi kas ketvirtį; kadangi atsižvelgiant į aukščiau minėtą glaudų ryšį ir tą faktą, kad grūdų prekybiniai metai prasideda liepos 1 d., šliuzo vartų kainos ir importo mokesčių taikymo datos turėtų būti perkeltos vienu mėnesiu į priekį; kadangi dėl aukščiau išvardintų priežasčių metų ketvirčiai sutaps su kalendoriniais ketvirčiais; kadangi Reglamento (EEB) Nr. 2771/75 ir Reglamento (EEB) Nr. 2777/75 5 ir 7 straipsniuose numatyta, kad bent kartą per metus būtų patikrinti pagrindiniai kriterijai, kuriais remiantis nustatomi išvedimo koeficientai ir standartiniai kiekiai; kadangi, atsižvelgiant į kiaušinių ir paukštienos rinkos valdymo patirtį bei praktinius sumetimus, minėtos nuostatos laikomos nebetinkamomis; kadangi dėl to jos turėtų būti išbrauktos, PRIĖMĖ ŠĮ REGLAMENTĄ: 1 straipsnis Reglamentas (EEB) Nr. 2771/75 iš dalies keičiamas taip: 1) 1 straipsnio 2 dalies e punktas išbraukiamas; 2) 4 straipsnio 1 dalis pakeičiama taip: "1. Kiaušinių su lukštais mokestį sudaro: a) vienas komponentas, lygus Bendrijos ir pasaulinės rinkos kainų skirtumui už kiekį pašarinių grūdų, sunaudojamų Bendrijoje vienam kilogramui kiaušinių su lukštais pagaminti. Pašarinių grūdų kainos Bendrijoje nustatomos kartą per metus 12 mėnesių laikotarpiui, kuris prasideda liepos 1 d., remiantis tokių grūdų slenkstinėmis kainomis bei jų mėnesiniu padidėjimu. Jos privalo būti naudojamos kiekvienais metais nuo liepos 1 d. nustatant mokestį. Pašarinių grūdų kainos pasaulinėje rinkoje nustatomos kas ketvirtį, remiantis tokių grūdų kainomis, kurios buvo užregistruotos per penkerių mėnesių laikotarpį, besibaigiantį likus vienam mėnesiui iki to ketvirčio pradžios, kuriam minėtas komponentas yra skaičiuojamas. Tačiau, nustatant mokestį, kuris taikomas nuo spalio 1 d., sausio 1 d. ir balandžio 1 d., į pašarinių grūdų kainų tendencijas pasaulinėje rinkoje atsižvelgiama tik tuo atveju, jei tuo pačiu metu nustatoma nauja šliuzo vartų kaina; b) vienas komponentas, sudarantis 7 % tų šliuzo vartų kainų, kurios vyravo keturis ketvirčius iki kiekvienų metų iki balandžio 1 d., vidurkio. Šis komponentas skaičiuojamas kartą per metus ir galioja 12 mėnesių, pradedant liepos 1 d."; 3) 5 straipsnio 2 dalis pakeičiama taip: "2. 1 dalyje minimus kiekius ir santykį išreiškiantys koeficientai nustatomi remiantis 17 straipsnyje numatyta tvarka."; 4) 7 straipsnio 2 dalies paskutinė pastraipa pakeičiama taip: "Tačiau, nustatant šliuzo vartų kainą, taikomą nuo spalio 1 d., sausio 1 d. ir balandžio 1 d., į pašarinių grūdų kainų tendencijas pasaulinėje rinkoje atsižvelgiama tik tuo atveju, jei kaina už tam tikrą pašarinių grūdų kiekį, lyginant ją su ta, kuri buvo panaudota apskaičiuojant buvusio ketvirčio šliuzo vartų kainą, skiriasi nuo jos tik minimaliai." 2 straipsnis Reglamentas (EEB) Nr. 2777/75 iš dalies keičiamas taip: 1) 1 straipsnio 2 dalies e punktas išbraukiamas; 2) 4 straipsnio 1 dalis keičiama taip: "1. Papjautų naminių paukščių mokestį sudaro: a) vienas komponentas, lygus Bendrijos ir pasaulinės rinkos kainų skirtumui, mokamų už pašarinių grūdų kiekį, kuris kinta atsižvelgiant į naminių paukščių rūšį ir kuris sunaudojamas Bendrijoje vienam kilogramui papjautų naminių paukščių pagaminti. Pašarinių grūdų kainos Bendrijoje nustatomos kartą per metus 12 mėnesių laikotarpiui, kuris prasideda liepos 1 d., remiantis tokių grūdų slenkstinėmis kainomis bei jų mėnesiniu padidėjimu. Jos privalo būti naudojamos kiekvienais metais nuo liepos 1 d. nustatant mokestį. Pašarinių grūdų kainos pasaulinėje rinkoje nustatomos kas ketvirtį, remiantis tokių grūdų kainomis, kurios buvo užregistruotos per penkerių mėnesių laikotarpį, besibaigiantį likus vienam mėnesiui iki to ketvirčio pradžios, kuriam minėtas komponentas yra skaičiuojamas. Tačiau, nustatant mokesčius, kurie taikomi nuo spalio 1 d., sausio 1 d. ir balandžio 1 d., į pašarinių grūdų kainų tendencijas pasaulinėje rinkoje atsižvelgiama tik tuo atveju, jei tuo pačiu metu nustatoma nauja šliuzo vartų kaina; b) vienas komponentas, sudarantis 7 % tų šliuzo vartų kainų, kurios vyravo keturis ketvirčius iki kiekvienų metų balandžio 1 d. Šis komponentas skaičiuojamas kartą per metus ir galioja 12 mėnesių, pradedant nuo liepos 1 d."; 3) 5 straipsnio 3 dalis keičiama taip: "3. 1 dalyje minimus santykius išreiškiantys koeficientai nustatomi remiantis 17 straipsnyje numatyta tvarka."; 4) 7 straipsnio 2 dalies paskutinė pastraipa keičiama taip: "Tačiau nustatant šliuzo vartų kainą, taikomą nuo spalio 1 d., sausio 1 d. ir balandžio 1 d., į pašarinių grūdų kainų tendencijas pasaulinėje rinkoje atsižvelgiama tik tuo atveju, jei kaina už tam tikrą pašarinių grūdų kiekį, lyginant ją su ta, kuri buvo panaudota apskaičiuojant buvusio ketvirčio šliuzo vartų kainą, skiriasi nuo jos tik minimaliai." 3 straipsnis Šis reglamentas įsigalioja trečią dieną po jo paskelbimo Europos Bendrijų oficialiajame leidinyje. Šis reglamentas taikomas nuo 1989 m. liepos 1 d. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 1989 m. gegužės 3 d. Tarybos vardu Pirmininkas P. Solbes [1] OL C 28, 1989 4 3, p. 49. [2] OL C 120, 1989 5 16. [3] Nuomonė, pareikšta 1989 m. kovo 31 d. (Oficialiajame leidinyje dar nepaskelbta). [4] OL L 282, 1975 11 1, p. 49. [5] OL L 286, 1988 10 20, p. 2. [6] OL L 282, 1975 11 1, p. 77. [7] OL L 370, 1987 12 30, p. 14. --------------------------------------------------